Ivanovo oblast ligger centralt i den europæiske del af Rusland i det Centrale føderale distrikt, mod nord grænser oblasten op til Kostroma oblast, mod øst Nisjnij Novgorod oblast, mod syd Vladimir oblast og Jaroslavl oblast mod vest. Oblastens næststørste by, Kinesjma, ligger ved bredden af floden Volga.  Klima Ivanovo oblast har fastlandsklima med lange, kolde vintre og korte, varme somre. Den koldeste måned er januar med en gennemsnitstemperatur på -12 °C i vest og -13 °C i øst. Den varmeste måned er juli med en gennemsnitstemperatur på ca. 18 °C.